04/vol. 1 Jurnalul Oficial al Uniunii Europene 269 31990R1237 L125/27 JURNALUL OFICIAL AL COMUNITĂȚILOR EUROPENE 13.5.1990 REGULAMENTUL (CEE) NR. 1237/90 AL CONSILIULUI din 25 aprilie 1990 privind încheierea Acordului dintre Comunitatea Economică Europeană și Republica Sierra Leone privind pescuitul în largul coastelor Republicii Sierra Leone CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere Actul de aderare al Spaniei și al Portugaliei, în special articolul 155 alineatul (2) litera (b), având în vedere propunerea Comisiei (1), având în vedere avizul Parlamentului European (2), întrucât Comunitatea și Republica Sierra Leone au negociat și parafat un acord privind pescuitul care prevede posibilități de pes- cuit pentru pescarii Comunității în apele asupra cărora Sierra Leone își exercită suveranitatea sau jurisdicția; întrucât, în temeiul articolului 155 alineatul (2) litera (b) din Actul de aderare, Consiliul trebuie să determine procedurile corespun- zătoare pentru a lua în considerare toate sau o parte din intere- sele Insulelor Canare atunci când adoptă decizii, de la caz la caz, în special ținând seama de încheierea acordurilor de pescuit cu țări terțe; întrucât în acest caz este necesar să se determine respectivele proceduri; întrucât este în interesul Comunității să aprobe respectivul acord, ADOPTĂ PREZENTUL REGULAMENT: Articolul 1 Acordul dintre Comunitatea Economică Europeană și Republica Sierra Leone privind pescuitul în largul coastelor Republicii Sierra Leone este aprobat în numele Comunității. Textul acordului se anexează la prezentul regulament. Articolul 2 Pentru a ține seama de interesele Insulelor Canare, acordul menționat la articolul 1 și, în măsura necesară pentru punerea sa în aplicare, dispozițiile politicii comune în domeniul pescuitului privind conservarea și gestionarea resurselor halieutice se aplică și vaselor care arborează pavilionul Spaniei, înregistrate în mod permanent în registrele autorităților locale competente (registros de base) din Insulele Canare, în condițiile specificate în nota 6 din anexa I la Regulamentul (CEE) nr. 1135/88 al Consiliului din 7 martie 1986 privind definirea conceptului de „produse originare” și metodele de cooperare administrativă în comerțul dintre teritoriul vamal al Comunității, Ceuta și Melilla și Insulele Canare (3), astfel cum a fost modificat prin Regulamentul (CEE) nr. 3902/89 (%. Articolul 3 Președintele Consiliului este autorizat să numească persoanele împuternicite să semneze acordul prin care Comunitatea își asumă obligații. Articolul 4 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 aprilie 1990. () JOC355,7.3.1990,p.9. () JOC113,7.5.1990. Pentru Consiliu Președintele M. O'KENNEDY () JOL114,25.1988, p. 1. () JOL375,23.12.1989, p. 5.